 ທ່ານ Trump ຫາທາງ ຕັດ​ງົບປະມານ ເພື່ອ ຈະນຳ​ໄປ​ໃຊ້ ​ໃນ​ການ​ສ້າງ​ກຳ​ແພງ ​
​ແຕ່​ວ່າ​ປະຈຸ​ບັນ​ນີ້ ທ່ານ Trump ​ພວມ​ປະ​ເຊີນ​ໜ້າ ​ກັບ​ການ​ຫາ​ງົບປະມານ ທີ່​ຈະໃຊ້​ຈ່າຍ​ ໃນ​ໂຄງການຂະໜາດ​​ໃຫຍ່ ​ດັ່ງກ່າວນີ້.
ປະທານາທິບໍດີສະຫະລັດ Donald Trump ກຳລັງຊັ່ງຊາ ເພື່ອຫາທາງຕັດງົບປະມານ ທີ່ສະໜັບສະໜຸນໜ່ວຍຍາມຝັ່ງຂອງສະຫະລັດ ອົງການຄຸ້ມຄອງໄພພິບັດສຸກເສີນ ແລະກຳລັງຮັກສາຄວາມປອດໄພທີ່ຕິດອາວຸດຢູ່ສະໜາມບິນ ເພື່ອທ່ານ ຈະໄດ້ມີເງິນ ໃນການສ້າງກຳແພງ ຢູ່ຕາມຊາຍແດນ ສະຫະລັດ ຕິດກັບປະເທດ Mexico ແລະປາບ ປາມພວກຄົນເຂົ້າເມືອງຜິດກົດໝາຍ ທ່ານ Trump ໄດ້ປະກາດ ໃນລະຫວ່າງການໂຄສະນາຫາສຽງ ລົງແຂ່ງຂັນເອົາຕຳແໜ່ງ ທີ່ທຳນຽບຂາວນັ້ນວ່າ ຈະສ້າງກຳແພງ ຍາວ 3 ພັນ 200 ກິໂລແມັດ ເພື່ອປ້ອງກັນພວກ ຄົນເຂົ້າເມືອງຜິດກົດໝາຍ ຈາກປະເທດ Mexico ແລະບັນດາປະເທດຈາກອາເມຣິກາກາງ ແຕ່ວ່າປະຈຸບັນນີ້ ທ່ານ Trump ພວມປະເຊີນໜ້າ ກັບການຫາງົບປະມານ ທີ່ຈະໃຊ້ຈ່າຍ ໃນໂຄງການຂະໜາດໃຫຍ່ດັ່ງກ່າວນີ້ ທ່ານໄດ້ຄາດຄະເນວ່າ ຄ່າໃຊ້ຈ່າຍໃນການສ້າງ ກຳແພງນີ້ ແມ່ນ 12 ພັນລ້ານໂດລ່າ ແຕ່ກະຊວງຮັກສາຄວາມປອດໄພພາຍໃນ ກ່າວວ່າ ຄ່າໃຊ້ຈ່າຍ ອາດສູງເຖິງ 21 ພັນ 6 ຮ້ອຍລ້ານໂດລ່າ ໂຕເລກທີ່ຖືກນຳອອກເຜີຍແຜ່ ໃນວັນພຸດວານນີ້ໂດຍເຈົ້າໜ້າທີ່ພາສີແລະໜ່ວຍປ້ອງກັນ ຊາຍແດນສະຫະລັດ ສະແດງໃຫ້ເຫັນວ່າ ມີການຂ້າມຊາຍແດນຜິດກົດໝາຍຫລຸດລົງ 40 ເປີເຊັນ ແຕ່ເດືອນມັງກອນ ຫາ ກຸມພາ ທີ່ຊາຍແດນພາກໃຕ້ຂອງສະຫະລັດ ໃນຂະນະທີ່ມີ ຄວາມຢ້ານກົວ ລັດຖະມົນຕີກະຊວງຮັກສາຄວາມປອດໄພພາຍໃນທ່ານ John Kelly ໄດ້ກ່າວໃນຖະແຫຼງການສະບັບນຶ່ງວ່າ ນັບ ຕັ້ງແຕ່ປະທານາທິບໍດີ Donald Trump ໄດ້ເຂົ້າກຳຕຳແໜ່ງ ໃນວັນທີ 20 ມັງກອນຜ່ານມານີ້ ຈຳນວນພວກທີ່ພະຍາຍາມລັກລອບ ຂ້າມຊາຍແດນເຂົ້າມາໃນສະຫະລັດແບບຜິດກົດໝາຍນັ້ນ ແມ່ນໄດ້ຫຼຸດລົງຢ່າງຫຼວງຫຼາຍ ເຖິງແມ່ນວ່າ ທ່ານ Trump ຍັງບໍ່ທັນໄດ້ສະເໜີງົບປະມານຂອງລັດຖະບານຕໍ່ລັດ ຖະສະພາກໍຕາມ ຮ່າງງົບປະມານການໃຊ້ຈ່າຍ ທີ່ເປັນບູລິມະສິດຂອງທ່ານທີ່ພົວພັນ ກັບການສ້າງກຳແພງ ແມ່ນໄດ້ມີການແຈກຢາຍກັນ ໃນບັນດາພວກເຈົ້າໜ້າທີ່ໃນ ວໍຊີງຕັນ ເພື່ອຂໍຄວາມເຫັນຂອງພວກເຂົາເຈົ້າ ໂດຍທີ່ການຄັດຄ້ານຢ່າງແຂງຂັນ ແມ່ນຄາດຫວັງວ່າ ຈະມາຈາກໜ່ວຍງານຕ່າງໆ ທີ່ເປົ້າໝາຍໃສ່ຈະຖືກຕັດງົບ ປະມານນັ້ນ